
1.1. Lietuvos Respublikos užsienio reikalų ministerija (toliau – Perkančioji organizacija) ketina įsigyti konsulinės informacijos interneto svetainės https://keliauk.urm.lt (toliau – Svetainė) turinio valdymo sistemos (toliau – TVS) vystymo ir priežiūros paslaugas (toliau – Paslaugos), kurios apima:

1.1.1. Svetainės vystymo paslaugas, nurodytas šios Techninės specifikacijos 4.1.1. papunktyje;
1.1.2. Svetainės priežiūros paslaugas, nurodytas šios Techninės Specifikacijos 4.2.1. papunktyje.

1.2. Reikalavimai Paslaugų teikimui pateikiami šiame dokumente – Lietuvos Respublikos užsienio reikalų ministerijos konsulinės informacijos interneto svetainės https://keliauk.urm.lt turinio valdymo sistemos vystymo ir priežiūros paslaugų įsigijimo techninėje specifikacijoje (toliau – Techninė specifikacija). Šioje Techninėje specifikacijoje naudojamos santrumpos ir sąvokos pateikiamos žemiau esančiose lentelėse.

1 lentelė. Šiame dokumente naudojamos santrumpos
	Santrumpa
	Paaiškinimas

	PHP
	Dinaminė interpretuojama programavimo kalba (angl. Hypertext Preprocessor)

	TVS
	Turinio valdymo sistema

	URM
	Lietuvos Respublikos užsienio reikalų ministerija

	URMIS
	Lietuvos Respublikos užsienio reikalų ministerijos informacinė sistema

2 lentelė. Šiame dokumente naudojamos sąvokos
	Sąvoka
	Paaiškinimas

	Darbo laikas
	Pirmadieniais, antradieniais, trečiadieniais ir ketvirtadieniais nuo 8.00 valandos iki 17.00 valandos, penktadieniais nuo 8.00 valandos iki 15.45 valandos. Darbo dienos trukmė prieš šventines dienas – viena valanda trumpiau.

	Konsulinės įstaigos
	Lietuvos Respublikos diplomatinės atstovybės ir konsulinės įstaigos

	Paslaugos
	Lietuvos Respublikos užsienio reikalų ministerijos konsulinės informacijos interneto svetainės https://keliauk.urm.lt turinio valdymo sistemos vystymo ir priežiūros paslaugos

	Paslaugų teikėjas
	Lietuvos Respublikos užsienio reikalų ministerijos konsulinės informacijos interneto svetainės https://keliauk.urm.lt turinio valdymo sistemos vystymo ir priežiūros paslaugas teikiantis teikėjas

	Perkančioji organizacija
	Lietuvos Respublikos užsienio reikalų ministerija

	Projektas
	Lietuvos Respublikos užsienio reikalų ministerijos konsulinės informacijos interneto svetainės https://keliauk.urm.lt turinio valdymo sistemos vystymo ir priežiūros paslaugų teikimo projektas

	Sutartis
	Lietuvos Respublikos užsienio reikalų ministerijos konsulinės informacijos interneto svetainės https://keliauk.urm.lt turinio valdymo sistemos vystymo ir priežiūros paslaugų viešojo pirkimo-pardavimo sutartis

	Techninė specifikacija
	Lietuvos Respublikos užsienio reikalų ministerijos konsulinės informacijos interneto svetainės https://keliauk.urm.lt turinio valdymo sistemos vystymo ir priežiūros paslaugų įsigijimo techninė specifikacija.

	Mobilioji programėlė
	Lietuvos Respublikos užsienio reikalų ministerijos mobilioji programėlė „Keliauk saugiai“

2. ESAMOS SITUACIJOS APRAŠYMAS

2.1. Projekto aplinka
2.1.1. Informacija Svetainėje teikiama lietuvių, anglų ir rusų kalbomis. Svetainės versija rusų kalba yra neaktyvi, informacija joje neatnaujinama.
2.1.2. Svetainės paskirtis ir joje teikiama informacija:
2.1.2.1. nustatytu dažnumu skelbiamos kelionių rekomendacijos dėl kelionių saugumo užsienyje;
2.1.2.2. teikiama informacija apie įvažiavimo bei buvimo užsienio valstybėse sąlygas ir vizas;
2.1.2.3. sukurta galimybė užsiprenumeruoti pranešimus apie šalies įspėjimo lygio ar kelionių rekomendacijos atnaujinimus;
2.1.2.4. skelbiama informacija apie įvažiavimo bei buvimo Lietuvos Respublikoje sąlygas ir vizas;
2.1.2.5. publikuojama Lietuvos Respublikos ir užsienio valstybių konsulinių įstaigų kontaktinė informacija, jų buvimo vieta atvaizduojama žemėlapyje;
2.1.2.6. pateikiama kelionės registracijos forma;
2.1.2.7. pateikiama užklausos forma su galimybe pateikti klausimą URM. Klausimai ir atsakymai į juos yra registruojami ir saugomi nustatytą laiką;
2.1.2.8. skelbiamos konsulinės naujienos ir kita aktuali konsulinė informacija piliečiams;
2.1.2.9. skelbiama konsulinė informacija piliečiams, keliaujantiems ir gyvenantiems užsienyje;
2.1.2.10. realiu laiku siunčiami įspėjimai apie krizes pasaulyje (globalūs įspėjimai, įspėjimai šaliai arba pasirinktai teritorijai);
2.1.2.11. pateikiama interaktyvi atmintinė, padedanti pasiruošti kelionei;
2.1.2.12. veikia elektroninė asmenų registracijos į URM arba konsulines įstaigas sistema;
2.1.2.13. kaupiamos ir nustatytą laiką saugomos piliečių užpildytos anketos apie URM ir konsulinėse įstaigose jiems suteiktų konsulinių paslaugų kokybę;
2.1.2.14. skelbiamas konsulinių paslaugų alternatyvų – elektroninių paslaugų – sąrašas su nuorodomis į kitų valstybės institucijų ir įstaigų informacines sistemas ir klientų portalus;
2.1.2.15. įvykus krizei užsienio šalyje aktyvuojama Ekstremaliųjų situacijų registracijos forma, kurioje registruojasi piliečiai, norintys gauti pagalbos išvykimui iš šalies.



2.2. Svetainės funkcinė architektūra
2.2.1. Svetainės funkcinė architektūra pateikiama šios Techninės specifikacijos 1 paveiksle.
[image: ]

2.3. Svetainės programinė ir techninė charakteristikos
2.3.1. Svetainės programinė ir techninė charakteristikos su integracinėmis sąsajomis pateiktos šios Techninės specifikacijos 3 lentelėje.

3 lentelė. Svetainės programinė ir techninė charakteristikos
	Naudojama programinė įranga
	Techninės įrangos parametrai
	Integracinės sąsajos

	
Ubuntu 22.04.5 LTS

Aplikacijų serveris
NGINX 

Programavimo kalba
PHP 
DB platforma MySQL 
Turinio valdymo sistema
Pantera build 507.x

Mobiliosios programėlės
programavimo kalba
(Android ir iOS)
Flutter 
	
6xCpu, 6GB RAM
	1. https://keliauk.urm.lt/ integracinės sąsajos su:
1. 1. URM interneto svetaine https://urm.lt/;
naujienų ir pranešimų duomenų mainai XML formatu.
1.2. URM Personalo valdymo sistema:
duomenų perdavimas  XML formatu;
1.3. Valstybės informacinių išteklių sąveikumo platforma (VIISP):
 1.3.1. aktualios kelionei informacijos duomenų mainai vykdomi per web service, SOAP protokolu. Duomenys perduodami XML formatu.
1.3.2. kelionės registravimo duomenų mainai vykdomi per web service, SOAP protokolu. Duomenys perduodami XML formatu.
2. Vidinės sąsajos:
2.1. Mobiliosios programėlės turinio valdymas ir duomenų perdavimas iš Svetainės TVS duomenų bazės;
2.2. naudotojų duomenų ir užpildytų formų duomenų gavimas ir susijusios informacijos perdavimas iš TVS duomenų bazės į Mobiliąją programėlę;
2.3. registracijos funkcionalumui būtinų duomenų tvarkymas TVS pagalba.

	Nr.
	Reikalavimas

	3.1.1.
	Paslaugų teikėjas užtikrina, kad visa komunikacija Projekto įgyvendinimo metu vyks lietuvių kalba. Jeigu pasitelkiami užsienio šalių ekspertai, Paslaugų teikėjas pasirūpina vertimo į lietuvių kalbą paslaugų užsakymu ir apmokėjimu.

	3.1.2.
	Paslaugos turi būti teikiamos 36 (trisdešimt šešis) mėnesius nuo Svetainės turinio valdymo sistemos vystymo ir priežiūros paslaugų viešojo pirkimo-pardavimo sutarties (toliau – Sutartis) įsigaliojimo dienos.

	3.1.3.
	Svetainės vystymo paslaugos, nurodytos šios Techninės specifikacijos 4.1.1. papunktyje, turi būti teikiamos pagal Perkančiosios organizacijos poreikį visą Sutarties galiojimo laikotarpį.

	3.1.4.
	Svetainės priežiūros paslaugos, nurodytos šios Techninės specifikacijos 4.2.1. papunktyje, turi būti aktyviai teikiamos visą Sutarties galiojimo laikotarpį.

	3.1.5.
	Paslaugų teikėjas ir jo darbuotojai privalo laikytis URM IS informacijos saugos reikalavimų, numatytų Lietuvos Respublikos užsienio reikalų ministerijos informacinių sistemų duomenų saugos dokumentuose, patvirtintuose Lietuvos Respublikos užsienio reikalų ministro 2022 m. vasario 23 d. įsakymu Nr. V-54 „Dėl Lietuvos Respublikos užsienio reikalų ministerijos informacinių sistemų duomenų saugos nuostatų patvirtinimo“ ir 2022 m. gegužės 5 d. įsakymu Nr.V-163 „Dėl Užsienio reikalų ministerijos informacinių sistemų saugos dokumentų patvirtinimo“.
Perkančioji organizacija turi teisę reikalauti, kad Paslaugų teikėjas pateiktų įrodymus, jog yra laikomasi nustatytų informacijos saugumo reikalavimų, taip pat tikrinti Paslaugų teikėjo paslaugų teikimo procesą, siekiant įsitikinti, kad šių reikalavimų laikomasi.

	3.1.6.
	Paslaugų teikėjas Sutarties galiojimo laikotarpiu visoms Perkančiajai organizacijai teikiamoms Paslaugoms privalo taikyti aplinkos apsaugos vadybos sistemos reikalavimus pagal standartą LST EN ISO 14001 arba Europos Sąjungos aplinkosaugos vadybos ir audito sistemą (EMAS), ar kitus aplinkos apsaugos vadybos standartus, pagrįstus atitinkamais Europos arba tarptautiniais standartais (kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba tarptautinius sertifikavimo standartus), ar kitais Paslaugų teikėjo pateiktais lygiaverčiais įrodymais.

	3.1.7.
	Paslaugų teikėjas turi paskirti iš savo pusės Projekto vadovą, kuris būtų atsakingas už susitikimų organizavimą ir komunikaciją tarp Paslaugų teikėjo ir Perkančiosios organizacijos. Projekto vadovui nesant darbe ar jam laikinai negalint atlikti savo darbo funkcijų, jį turi pavaduoti kitas Paslaugų teikėjo paskirtas darbuotojas. Apie laikinai paskirtą Projekto vadovą pavaduojantį darbuotoją Paslaugų teikėjas nedelsiant turi informuoti Perkančiąją organizaciją.

	3.1.8.
	Visi Projekto metu sukurti ir įgyti rezultatai ir su jais susijusios teisės, Paslaugų teikėjo sukurtos vykdant Sutartį, įskaitant autorių ir kitas intelektinės ar pramoninės nuosavybės teises, yra Perkančiosios organizacijos nuosavybė, kurią ji gali naudoti, publikuoti, disponuoti kaip mano esant tinkama ir be jokių apribojimų.

	3.1.9.
	Projekto metu Paslaugų teikėjui, su Perkančiąja organizacija suderintu laiku, darbų vykdymui ribotam laikui gali būti suteikta nuotolinė prieiga. 

	3.1.10.
	Paslaugų teikėjas turi užtikrinti, kad jokios testinės Svetainės versijos nebus prieinamos trečiosioms šalims be Perkančiosios organizacijos sutikimo.




3.2. Reikalavimai testavimui

	Nr.
	Reikalavimas

	3.2.1.
	Naujai sukurtiems funkcionalumams turi būti atliekamas testavimas.

	3.2.2.
	Testavimas vykdomas specialiai tam realizuotoje testinėje aplinkoje, skirtoje sukurtai programinei įrangai patikrinti prieš diegiant ją gamybinės eksploatacijos aplinkoje. Testavimų aplinkos funkcionalumas turi visiškai atitikti gamybinę aplinką. Testavimo aplinka turi būti įdiegta Paslaugų teikėjo infrastruktūroje.

	3.2.3.
	Paslaugų teikėjas parengia ir pateikia visus testavimui reikalingus duomenis, jei tokių duomenų neturi ar negali pateikti Perkančioji organizacija.

	3.2.4.
	Testavimo metu nustatytos klaidos skirstomos į:
1. kritines klaidas, kai nustatytas trikdis ir (ar) problema, dėl kurių naudotojas negali vykdyti numatytų būtinų funkcijų ir nežinomas joks kitas Perkančiajai organizacijai priimtinas alternatyvus šios funkcijos vykdymo kelias;
2. nekritines klaidas, kai nustatytas trikdis ir (ar) problema, kurie kliudo vykdyti būtinas funkcijas, tačiau yra žinomas alternatyvus Perkančiajai organizacijai priimtinas funkcijos vykdymas arba kai nustatytas trikdis ir (ar) problema, kurie sukelia sunkumus naudojantis Svetaine, bet neturi įtakos Svetainės funkcijų veikimui ir nedaro jokio kito poveikio.

	3.2.5.
	Jei testavimo sesijos pabaigoje nėra tenkinami testavimo kriterijai yra vykdoma pakartotinė testavimo sesija. Pakartotinei testavimo sesijai yra taikomi tie patys reikalavimai, kaip ir pradinei testavimo sesijai.





3.3. Reikalavimai diegimui

	Nr.
	Reikalavimas

	3.3.1.
	Pakeitimų diegimas turi būti vykdomas tuo metu, kai Svetainės naudojamumas yra mažiausias. Darbų atlikimo laikas (grafikas) turi būti suderintas su Perkančiąja organizacija.

	3.3.2.
	Paslaugų teikėjas turi užtikrinti galimybę atstatyti Svetainę ir visus jos duomenis į būseną iki diegimo, jei diegimas būtų nesėkmingas ir būtų prarasti ir / ar sugadinti Svetainės duomenys ir /ar funkcijos (pavyzdžiui, esant poreikiui, Paslaugų teikėjas iki diegimo pradžios turėtų paruošti pilną Svetainės (ar jos dalies /modulio / elemento) ir jos duomenų kopiją).

	3.3.3.
	Esant poreikiui Paslaugų teikėjas turi užtikrinti reikiamų Svetainės duomenų migravimą, prieš tai duomenų migravimo procedūrą ir duomenų migravimo apimtį suderinęs su Perkančiąja organizacija.

	3.3.4.
	Diegimo etapo metu į gamybinę aplinką turi būti diegiami tik tie pakeitimai, kurie nedaro įtakos kitiems Svetainės komponentams, yra ištestuoti ir pilnai veikia.

	Nr.
	Reikalavimas

	3.4.1.
	Paslaugų teikėjas įsipareigoja nuo suteiktų Paslaugų perdavimo-priėmimo akto pasirašymo dienos neatlygintinai atlikti ne trumpesnį kaip 24 (dvidešimt keturių) mėnesių trukmės Svetainės ir TVS garantinį aptarnavimą.

	3.4.2.
	Garantinio aptarnavimo metu Paslaugų teikėjas privalo:
1. Visiško arba dalinio Svetainės funkcionavimo sutrikimo atvejais užtikrinti pilną Svetainės veiklos atkūrimą, įskaitant sutrikimus, atsiradusius dėl klaidų standartinėje (Paslaugų teikėjo įdiegtoje, tačiau sukurtoje kažkieno kito) ir nestandartinėje (Paslaugų teikėjo sukurtoje ar modernizuotoje) programinėje įrangoje, išskyrus atvejus, atsiradusius dėl Perkančiosios organizacijos kaltės;
2. Atstatyti sugadintus programinės įrangos komponentus ir duomenis, išskyrus atvejus, atsiradusius dėl Perkančiosios organizacijos kaltės;
3. Nemokamai taisyti sukurtos ar modifikuotos programinės įrangos, duomenų mainų sąsajų bei kitų sukurtų ar modifikuotų sprendimų klaidas, netikslumus ir neatitikimus Techninėje specifikacijoje apibrėžtiems reikalavimams, taip pat parengti, ištestuoti ir paruošti diegimui reikalingus atnaujinimus pagal parengtas atnaujinimų diegimo procedūras.

	3.4.3.
	Garantinio aptarnavimo metu visos atsiradusios ir nustatytos klaidos, trikdžiai, sutrikimai ir problemos turi būti klasifikuojami į:
1. kritines klaidas – kai nustatytas trikdis ir (ar) problema, dėl kurių naudotojas negali vykdyti numatytų būtinų funkcijų ir nežinomas joks kitas Perkančiajai organizacijai priimtinas alternatyvus šios funkcijos vykdymo kelias;
2. nekritines klaidas – kai nustatytas trikdis ir (ar) problema, kurie kliudo vykdyti būtinas funkcijas, tačiau yra žinomas alternatyvus Perkančiajai organizacijai priimtinas funkcijos vykdymas arba kai nustatytas trikdis ir (ar) problema, kurie sukelia sunkumus naudojantis Svetaine, bet neturi įtakos Svetainės funkcijų veikimui ir nedaro jokio kito poveikio.

	3.4.4.
	Privalomos garantinio aptarnavimo sąlygos:
1. Reakcijos į problemą laikas (problema užregistruota ir perduota sprendimui) – ne ilgiau kaip 4 (keturios) darbo valandos;
2. Problemos sprendimo trukmė – ne ilgiau kaip 1 (viena) darbo diena nuo pranešimo apie kritinę klaidą gavimo suderintu būdu ir ne ilgiau kaip 3 (trys) darbo dienos nuo pranešimo apie kitas klaidas gavimo suderintu būdu. Jei gedimo per nurodytą laiką pašalinti negalima, kartu su Perkančiąja organizacija suderinamas kitas gedimo pašalinimo laikas, pateikiant šio laiko poreikio pagrindimą.

	Nr.
	Reikalavimas

	3.5.1.
	Visa dokumentacija turi būti parengta lietuvių kalba, vadovaujantis bendrinės lietuvių kalbos taisyklėmis.

	3.5.2.
	Paslaugų teikėjas, prieš pradėdamas rengti dokumentus, Paslaugų teikimo metu preliminarų jų turinį ir formą suderina su Perkančiąja organizacija.

	3.5.3.
	Dokumentų galutinės versijos turi būti pateiktos redagavimui tinkamu (.doc, .docx, .pdf arba kitu su Perkančiąja organizacija suderintu) formatu ir pasirašytos Paslaugų teikėjo atsakingo asmens elektroniniu parašu.

	3.5.4.
	Perkančiajai organizacijai pateikus pastabas vertinamai dokumentacijai, Paslaugų teikėjas turi atlikti pataisymus per ne ilgesnį kaip 5 (penkių) darbo dienų laikotarpį.

	Nr.
	Reikalavimas

	4.1.1.
	Perkančioji organizacija numato pagal poreikį įsigyti Svetainės vystymo paslaugas. Maksimalus vystymo paslaugų valandų kiekis yra 1500 (vienas tūkstantis penki šimtai) valandų. Perkančioji organizacija neįsipareigoja įsigyti maksimalaus valandų kiekio.


	4.1.2.
	Sutarties galiojimo laikotarpiu Perkančioji organizacija gali įsigyti, bet neapsiriboti šiomis Svetainės vystymo paslaugomis:
· Svetainės TVS atnaujinimas iki naujausios versijos esant poreikiui (pvz. atsiradus kritiniams pažeidžiamumams);
· Svetainės PHP atnaujinimas iki naujausios versijos ne rečiau kaip vieną kartą per metus arba esant poreikiui (pvz. atsiradus kritiniams pažeidžiamumams), įskaitant PHP versijos atnaujinimus serveryje;
· Duomenų bazės atnaujinimas iki naujausios versijos ne rečiau kaip vieną kartą per metus arba esant poreikiui (pvz. atsiradus kritiniams pažeidžiamumams), įskaitant versijos atnaujinimus serveryje;
· Svetainės ir Mobiliosios programėlės programinio karkaso (angl. framework) atnaujinimas iki naujausios versijos ne rečiau kaip vieną kartą per metus arba esant poreikiui (pvz. atsiradus kritiniams pažeidžiamumams);
· Svetainės ir Mobiliosios programėlės pritaikymas asmenims, turintiems klausos, regos, motorikos ar pažintinius sutrikimus;
· Mobiliosios programėlės atnaujinimas, pritaikant naujausioms Android ir iOS (flutter) versijoms;
· Funkcinių naujinių, nenurodytų Techninėje specifikacijoje, sukūrimas, vystymas, diegimas ir priežiūra arba esamo funkcionalumo papildymas;
· Svetainės naujo dizaino kūrimas arba esamo dizaino tobulinimas, Svetainės dizaino elementų kūrimas ir integravimas su TVS.

	4.1.3.
	Svetainės vystymo paslaugos turi būti teikiamos laikantis šioje Techninėje specifikacijoje numatytų bendrųjų reikalavimų.

	4.1.4.
	Jeigu Perkančioji organizacija pageidauja paslaugų, susijusių su naujų arba esamų Svetainės funkcijų keitimu arba tobulinimu, rengiamas užsakymas raštu. Užsakymo projektas, kuriame Perkančioji organizacija pateikia reikalingo naujo arba keičiamo Svetainės funkcionalumo aprašymą, perduodamas Paslaugų teikėjui. Paslaugų teikėjas per su Perkančiąja organizacija suderintą terminą analizuoja Perkančiosios organizacijos reikalavimus, detalizuoja užsakymą, įvardija jame visus reikalingus atlikti Svetainės pakeitimus, įvertina darbų laiko sąnaudų vertę ir pateikia Perkančiajai organizacijai derinti. 
Šioms paslaugoms įvertinti yra taikomi Paslaugų teikėjo pasiūlyme pateikti valandiniai įkainiai. Suderinus darbų laiko sąnaudas, nustatomas darbų atlikimo terminas:
Iki 10 val. darbai atliekami per 2 darbo dienas;
11 – 25 val. darbai atliekami per 5 darbo dienas;
26 – 50 val. darbai atliekami per 10 darbo dienų;
51 – 100 val. darbai atliekami per 20 darbo dienų;
101 – 150 val. darbai atliekami per 30 darbo dienų;
Ypatingos skubos atvejams turi būti taikoma išimtis. Ypatingos skubos atvejais darbų atlikimo terminas derinamas atskiru susitarimu.
Užsakymo paslaugoms atlikti reikalingos valandos suderinamos abiejų šalių sutarimu.

	4.1.5.
	Vystymo paslaugų laiko sąnaudos valandomis apvalinamos 15 minučių tikslumu.





4.2. Reikalavimai priežiūros paslaugoms

	Nr.
	Reikalavimas

	4.2.1.
	Perkančioji organizacija numato įsigyti Svetainės priežiūros paslaugas. Visą Sutarties galiojimo laikotarpį turi būti vykdoma aktyvi nuolatinė sistemos priežiūra, į kurią įeina:

1. Reguliarūs saugumo atnaujinimai, serverio monitoringas, atsarginių kopijų kūrimas ir tikrinimas
2. Reguliarūs serverio programinės įrangos atnaujinimai, naujausių versijų palaikymas 
3. Užklausų stebėsena, logų skaitymas, sistemos/kodo optimizavimas realioms ir sudėtingoms sąlygoms
4. Sistemos stabilumo ir greitaveikos užtikrinimas
5. Sugadintų programinės įrangos komponentų ir duomenų atstatymas
6. Aptiktų TVS saugumo klaidų taisymas
7. Svetainės veiklos atkūrimo visiško arba dalinio funkcionavimo sutrikimo atvejais, įskaitant sutrikimus, atsiradusius dėl klaidų programinėje įrangoje, užtikrinimas
8. Mobiliosios programėlės publikavimas mobiliųjų aplikacijų parduotuvėse, tame tarpe Google Play ir Apple App Store mokesčių apmokėjimas, klaidų, atsiradusių dėl Apple iOS ir Android platformų atnaujinimų, taisymas
9. Periodinis (ne rečiau kaip 1 kartą per mėnesį) Svetainės Google paskyros stebėjimas ir  gautuose el. laiškuose nurodytų veiksmų atlikimas, siekiant sklandaus Svetainės veikimo. 
10. Svetainėje publikuojamų žemėlapių sklandus veikimas
11. Perkančiosios organizacijos darbuotojų konsultavimas darbo su TVS, informacijos talpinimo į TVS ir jos konfigūravimo klausimais, kurių atsakymai nereikalauja papildomos programinės įrangos duomenų analizės. Perkančiosios organizacijos darbuotojai konsultuojami darbo laiku telefonu ir elektroniniu paštu.


	4.2.2.
	Garantinio aptarnavimo atveju taikomi šios Techninės specifikacijos 3.4. punkte nurodyti reikalavimai.

	4.2.3.
	Svetainės priežiūros metu visos atsiradusios ir nustatytos klaidos, trikdžiai, sutrikimai ir problemos turi būti klasifikuojami į:
1. kritines klaidas – kai nustatytas trikdis ir (ar) problema, dėl kurių naudotojas negali vykdyti numatytų būtinų funkcijų ir nežinomas joks kitas Perkančiajai organizacijai priimtinas alternatyvus šios funkcijos vykdymo kelias;
2. nekritines klaidas – kai nustatytas trikdis ir (ar) problema, kurie kliudo vykdyti būtinas funkcijas, tačiau yra žinomas alternatyvus Perkančiajai organizacijai priimtinas funkcijos vykdymas arba kai nustatytas trikdis ir (ar) problema, kurie sukelia sunkumus naudojantis Svetaine, bet neturi įtakos Svetainės funkcijų veikimui ir nedaro jokio kito poveikio.

	4.2.4.
	Pagrindinės priežiūros sąlygos:
1. Reakcijos į problemą laikas (problema užregistruota ir perduota sprendimui) – ne ilgiau kaip 4 (keturios) darbo valandos;
2. Problemos sprendimo trukmė – ne ilgiau kaip 1 (viena) darbo diena nuo pranešimo apie kritinę klaidą gavimo suderintu būdu ir ne ilgiau kaip 5 (penkios) darbo dienos nuo pranešimo apie kitas klaidas gavimo suderintu būdu. Jei gedimo per nurodytą laiką pašalinti negalima, kartu su Perkančiąja organizacija suderinamas kitas gedimo pašalinimo laikas, pateikiant šio laiko poreikio pagrindimą.

	4.2.5.
	Priežiūros paslaugų laiko sąnaudos valandomis apvalinamos 15 minučių tikslumu. 

	4.2.6.
	Visi mokesčiai, susiję su Mobiliosios programėlės publikavimu mobiliųjų aplikacijų parduotuvėse, tame tarpe Google Play ir App Store, Perkančiosios organizacijos apmokami Paslaugų teikėjui pagal pateiktus išlaidas patvirtinančius dokumentus.



4.3. Reikalavimai naudotojo sąsajai ir naudojamumui

	Nr.
	Reikalavimas

	4.3.1.
	Visi Svetainėje atliekami pakeitimai turi būti įgyvendinami šiuo metu esamos naudotojo sąsajos pagrindu. Papildomai kuriami Svetainės langai turi atitikti esamą vizualinį sprendimą.

	4.3.2.
	Tie patys elementai turi būti nuosekliai atvaizduojami tiek tame pačiame puslapyje, tiek skirtinguose Svetainės puslapiuose. Atvaizdavimo nuoseklumas apima simbolių dydį (angl. character size) ir atstumą tarp jų (angl. character spacing), antraščių, pagrindinio šrifto bei fono spalvą, antraščių, teksto ir grafinių elementų padėtį puslapyje.

	4.3.3.
	Sąsajai su naudotoju turi būti naudojamos paplitusios atvirosios technologijos. Naudotojo sąsaja turi būti realizuota remiantis Web sprendimo (angl. Web based) principais.

	4.3.4.
	Komunikacija tarp naudotojo sąsajos ir žemesnių informacinės sistemos lygių turi būti koduota SSL (angl. Secure Socket Layer) arba kitomis lygiavertėmis kodavimo priemonėmis.

	4.3.5.
	Esami ir naujai kuriami klaidų ir kiti įspėjamieji pranešimai turi būti suformuluoti taip, kad naudotojui būtų aišku, kas atsitiko ir kokius veiksmus jam toliau reikia daryti, kad galėtų tęsti darbą. Perkančiajai organizacijai nurodžius konkrečius šio reikalavimo neatitinkančius pranešimus, jų tekstas turi būti pakeistas.

	4.3.6.
	Svetainė turi vienodai funkcionuoti ir būti tinkamai atvaizduojama šiose interneto naršyklėse:
· Microsoft Edge
· Mozilla Firefox
· Google Chrome
· Safari
· Safari Mobile
Sutarties galiojimo metu Svetainė turi tinkamai veikti naujausiose šių interneto naršyklių versijose ir dvejose ankstesnėse šių interneto naršyklių versijose.

4.4. Reikalavimai licencinei programinei įrangai

	Nr.
	Reikalavimas

	4.4.1.
	Jei Projekto įgyvendinimo metu naudojama licencinė programinė įranga, jos licencijavimo tvarka turi būti nuolatinio galiojimo (be jokių galiojimo apribojimų laike) bei gali būti ribojama tik naudotojų skaičiumi, o ne techninės įrangos parametrais, konkurentinėmis sesijomis ar kitais būdais.

	4.4.2.
	Siūlant licencinę programinę įrangą, jos įsigijimo ir gamintojo užtikrinto palaikymo visą Sutarties galiojimo laikotarpį kaina turi būti įskaičiuota į pasiūlymo kainą.

	4.4.3.
	Paslaugų teikėjas turi garantuoti nuostolių atlyginimą Perkančiajai organizacijai dėl bet kokių reikalavimų, kylančių dėl autorių teisių, patentų, licencijų, ar prekių (paslaugų) ženklų naudojimo, susijusio su sukurtos programinės įrangos naudojimu, išskyrus atvejus, kai toks pažeidimas atsiranda dėl Perkančiosios organizacijos kaltės.

	4.4.4.
	Paslaugų teikėjas turi užtikrinti, kad Perkančiajai organizacijai nemokamai bus suteiktos teisės naudotis trečiųjų šalių autorinių teisių objektais ta apimtimi, kiek tai būtina Sutarties rezultatams pasiekti.

4.5. Reikalavimai išeities kodui

	Nr.
	Reikalavimas

	4.5.1.
	Visa programinė įranga, kuri yra sukuriama Projekto vykdymo apimtyje, turi būti pilnai perduota Perkančiajai organizacijai be jokių apribojimų (perduodamos visos turtinės teisės ir išeities kodai bei konfigūracijos).

	4.5.2.
	Perduodami išeities tekstai (angl. source code) pateikiami tik elektroninėje laikmenoje ir turi atitikti šiuos reikalavimus:
1. išeities tekstai turi būti perduoti dviem variantais - kompiliavimui paruoštų rinkmenų paketų forma, nurodant standartines kompiliavimo priemones ir kompiliavimo eigą, ir tų įrankių, kuriais jie sukurti, formatu (jeigu toks formatas egzistuoja);
2. išeities tekstai turi būti su komentarais ir atitikti gerąsias programinio kodo formatavimo, kintamųjų bei funkcijų įvardinimo praktikas.

	4.5.3.
	Perkančiajai organizacijai turi būti perduoti pilni, korektiški išeities tekstai, iš kurių naudojant standartines priemones būtų kompiliuojama naudojimui parengta programinė įranga, atliekanti jai specifikuotas funkcijas.

5. PROJEKTO VYKDYMUI AKTUALŪS TEISĖS AKTAI
5.1. Paslaugų teikėjas, teikdamas Paslaugas, vadovaujasi ir užtikrina šiuose teisės aktuose nustatytų reikalavimų įgyvendinimą:
5.1.1. Europos Parlamento ir Tarybos 2016 m. balandžio 27 d. reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB;
5.1.2. Lietuvos Respublikos asmens duomenų teisinės apsaugos įstatymas;
5.1.3. Lietuvos Respublikos kibernetinio saugumo įstatymas;
5.1.4. Lietuvos Respublikos valstybės informacinių išteklių valdymo įstatymas;
5.1.5. Valstybės informacinių sistemų steigimo, kūrimo, modernizavimo ir likvidavimo tvarkos aprašas, patvirtintas Lietuvos Respublikos Vyriausybės 2013 m. vasario 27 d. nutarimu Nr. 180 „Dėl valstybės informacinių sistemų steigimo, kūrimo, modernizavimo ir likvidavimo tvarkos aprašo patvirtinimo“;
5.1.6. Lietuvos standartai LST ISO/IEC 27002:2014/AC2:2016 „Informacinės technologijos. Saugumo metodai. Informacijos saugumo valdymo priemonių praktikos nuostatai“, LST ISO/IEC 27001:2013/AC2:2016 „Informacinės technologijos. Saugumo metodai. Informacijos saugumo valdymo sistemos. Reikalavimai“ ir kiti Lietuvos Respublikos ir tarptautiniai „Informacijos technologija. Saugumo metodai“ grupės standartai, naudojami kaip elektroninės informacijos saugos užtikrinimo rekomendacinės priemonės.
6. Reikalavimai ASMENS DUOMENŲ APSAUGAI

6.1. Paslaugų teikėjas įsipareigoja visus Sutarties vykdymo laikotarpiu gautus asmens duomenis tvarkyti laikantis Europos Parlamento ir Tarybos 2016 m. balandžio 27 d. reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2006 L 119, p. 1), Lietuvos Respublikos asmens duomenų teisinės apsaugos įstatymo, Asmens duomenų tvarkymo ir duomenų subjekto teisių įgyvendinimo Lietuvos Respublikos užsienio reikalų ministerijoje, diplomatinėse atstovybėse, konsulinėse įstaigose ir specialiosiose misijose tvarkos aprašu, patvirtintu 2021 m. liepos 22 d. Lietuvos Respublikos užsienio reikalų ministro įsakymo Nr. V-284 redakcija ir kitų teisės aktų, reglamentuojančių asmens duomenų tvarkymą.
[bookmark: _Toc514399880]7. Baigiamosios nuostatos

7.1. Visi pateikti reikalavimai yra technologiškai nepriklausomi, paremti atviromis technologijomis ar standartais. Jei Paslaugų teikėjas Techninėje specifikacijoje rastų reikalavimą, susijusį su konkretaus gamintojo nuosavybės teisėmis apsaugota technologija, jis gali siūlyti lygiavertes technologijas, atitinkančias keliamus reikalavimus. Visi šiame dokumente nurodyti konkretūs modeliai ar šaltiniai, standartai, konkretūs procesai ar prekės ženklai, patentai, tipai, konkreti kilmė ar gamyba apima ir jiems lygiaverčius produktus ar procesus, nepriklausomai nuo to, ar šalia yra prierašas „arba lygiavertis“ (sąlyga netaikytina, jeigu šaltinis, standartas, konkretus procesas ar prekės ženklas, patentas, tipas, konkreti kilmė ar gamyba nurodyta, apibrėžiant Perkančiosios organizacijos turimus produktus ir esamus procesus).

